Document ID: 32003L0016

Komisijas Direktīva 2003/16/EK
(2003. gada 19. februāris),
ar ko tehnikas attīstībai pielāgo III pielikumu Padomes Direktīvai 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 76/768/EEK (1976. gada 27. jūlijs) par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Direktīvu 2003/1/EK [2], un jo īpaši tās 8. panta 2. punktu,
pēc apspriešanās ar Zinātnisko komiteju gala patērētājiem paredzēto kosmētikas līdzekļu un nepārtikas preču jautājumos (SCCNFP),
tā kā:
(1) Zinātniskā komiteja gala patērētājiem paredzēto kosmētikas līdzekļu un nepārtikas preču jautājumos (SCCNFP) ieteic, ka ksilolmusku var droši lietot kosmētikas līdzekļos, izņemot mutes dobuma higiēnas līdzekļus, ja maksimālā teorētiski absorbējamā dienas deva ir aptuveni līdz 10 μg/kg.
(2) SCCNFP ieteic, ka ketonmusku var droši lietot kosmētikas līdzekļos, izņemot mutes dobuma higiēnas līdzekļus, ja maksimālā teorētiski absorbējamā dienas deva ir aptuveni līdz 14 μg/kg.
(3) Līdz šo divu vielu bīstamības novērtēšanai saskaņā ar Padomes Regulu (EEK) Nr. 793/93 (1993. gada 23. marts) par esošo vielu riska faktoru novērtējumu un kontroli [3] līdz 2003. gada 28. februārim šīs divas vielas pagaidām ir iekļautas Direktīvas 76/768/EEK III pielikuma 2. daļā.
(4) Riska novērtēšana vēl nav pabeigta saskaņā ar iepriekš minēto regulu. Tāpēc jāpagarina periods ksilolmuska un ketonmuska iekļaušanai Direktīvas 76/768/EEK III pielikuma 2. daļā.
(5) Šajā direktīvā paredzētie pasākumi ir saskaņā ar atzinumu, ko sniegusi komiteja, kas izveidota, lai tehnikas attīstībai pielāgotu direktīvas par tehnisko šķēršļu novēršanu kosmētikas līdzekļu tirdzniecības nozarē,
IR PIEŅĒMUSI ŠO DIREKTĪVU.
1. pants
Datumu " 28.2.2003." attiecībā uz ierakstiem ar 61. un 62. atsauces numuru Direktīvas 76/768/EEK III pielikuma g) ailē aizstāj ar " 30.9.2004.".
2. pants
Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2003. gada 28. februārim izpildītu šīs direktīvas prasības. Dalībvalstis par to tūlīt informē Komisiju.
Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
3. pants
Šī direktīva stājas spēkā trešajā dienā pēc publicēšanas Eiropas Savienības Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2003. gada 19. februārī

Labels: 3
1
15
16